WIE IS ONS about us - Ags Lofoord Upington Church
054 331 1170 agsupington@gmail.com
WIE IS ONS about us
AGS Lofoord is dankbaar om te kan sê dat ons die hand van die Here sedert die ontstaan van die gemeente tot vandag toe, duidelik raaksien. Ons dank Hom vir die bydrae wat die gemeente kon maak in God se koninkryk in die verlede en vir die wonderlike seisoen waarin ons onsself tans bevind.
Die opdrag van dissipelskap is vir ons baie belangrik. Ons kerndoel is: "Ons beïnvloed mense in liefde om Jesus te volgg". Ons praat baie oor Jesus want ons glo dat mense wat met Jesus te doen kry se lewens verbeter, en oor tyd raak hulle ook beter met die Lewe.
staan vir "Verheerlik God"
staan vir "Ontdek jou aandeel"
staan vir "Leef in liefde"
staan vir "Groei saam"
staan vir "Gaan vertel"
Alles wat ons aanpak, doen of sê, word beïnvloed en vloei uit die volgende 8 waardes:
Pastoor Pieter is sedert 1991 in die voltydse bediening. Juanita is sedert 1992 saam met hom en dit is ook in hierdie jaar wat hulle getroud is. Pieter is die visie-draer en leier van die gemeente. Hulle het passie om saam met ander te ontdek hoe daar op verskillende maniere uiting gegee kan word aan die opdrag van dissipelskap. Hulle vind vervulling daarin as mense die goeie nuus ontdek dat hulle 'n aandeel kan hê in Jesus se helende koninkryk. Pieter leef homself graag uit in prediking en lering en hulle het albei groot passie vir die versorging van mense . 'n Gesonde gemeente is belangrik want daarsonder is groei nie volhoubaar nie. Hulle vat ook graag hande met die groter kerk van Jesus want dit is hoe God sy wysheid aan elke mag en gesag in die hemelruim bekend maak (Ef.3:10).
Pastoor Francois Boyce
Francois Boyce is die medeleraar by AGS Lofoord. Hy bedien in gemeentes van 2009. Francois het 'n passie vir musiek, kinders en tieners. Onder sy bediening val: Jong volw, tieners, kinderkerk en musiek. In sy oë gebeur daar iets ongelooflik in die hemel sodra 'n kind of jongmens hul hart vir die Here gee. "As 'n kind sy hart en lewe vir die Here gee, is sy fondasie reg. Al loop goed skeef iewers langs die pad, sal jy nooit verder as jou fondasie val nie." Francois het 'n sterk passie vir die bediening en om Die Woord by mense uit te kry, al kos dit om homself soos 'n karakter aan te trek om die boodskap meer effektief oor te bring. Sy hartklop in sy bediening is om nie net mense in die gemeente te bedien nie, maar ook die groter liggaam. Vir hom is dit meer belangrik dat mense in 'n verhouding met Jesus staan, as om vas te kyk in watse dinominasie jy is.
Ministries | Bedieninge
Events | Gebeurlikhede
vanaf 3 Feb – 3 Mrt:
08:00vm – 09:30vm en 10:00vm – 11:30vm
Aande: 6:30nm – 8:00nm
Office Hours: Mon – Fri 8:00 till 13:00.
Staying connected on social media is a great way to find out what's going on with our ministries, events, and church family. Make sure to connect with us today!